สวัสดีครับคุณ ช่วงก่อนหน้าผมเข้ารพ.ด้วยภาวะกล้ามเนื้อลายสลายตัว คุณให้น้ำเกลือและดื่มน้ำปริมาณมากเป็นระยะเวลาสิบกว่าวัน แต่พอได้ออกจากรพ.คุณแนะนำให้ดื่มน้ำมากๆ ผมดื่มปริมาณไม่มากแล้วจุกท้อง แน่นหน้าอก เหมือนจะอ้วก ปัสสาวะประมาณ 3 ครั้ง จะเป็นอันตรายไหมครับ (ดื่มทั้งวันประมาณ 1.5 ลิตรครับ)
สวัสดีค่ะ อาการจุกหน้าอกอาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-มีเนื้องอกในทางเดินอาหาร อาจมีกลืนติด กลืนเจ็บ กลืนลำบาก-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากหากสัมพันธ์กับการดื่มน้ำมากๆ อาจเกี่ยวกับกรดไหลย้อนหรือกระเพาะอาหารอักเสบก็ได้ปริมาณน้ำที่ดื่มจัดว่าเป็นปริมาณปกติการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะ ถ้ามีอาการมาก แม้ดื่มน้ำไป 1 แก้วปกติก็จุกแล้ว ควรกลับไปพบแพทย์การดูแลตัวเองเบื้องต้นดื่มน้ำในปริมาณที่พอดี คือ 1-2 ลิตรต่อวัน รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก